ભારતમાં, ગુજરાતમાં, આપણી આસપાસ હજુ પણ એવા અનેક લોકો છે જેમણે ક્યારેય ઇન્ટરનેટનો વપરાશ કર્યો નથી, એટલે હજુ પણ આપણા ગામડામાં માહિતી યાદ રાખીને જ વહેંચવાનો, કે પુસ્તકોમાં શોધવાનો ઉપક્રમ થતો રહે છે, જો કે એ હવે અમુક સમયમાં નાશ પામશે એ પણ ચોક્કસ છે. આઈન્સ્ટાઈનના સમયમાં ગૂગલ ક્યાં હતું? છતાંય તેમણે કહ્યું છે કે ‘જે વસ્તુઓએ તમે શોધી શક્તા હોવ તેને યાદ રાખવાની જરૂરત નથી.’ એટલે હાલ તો ઇન્ટરનેટ અને ટેકનોલોજીએ આપેલ આ સુવિધા માનવ મગજને પોતાના આધારિત બનાવી દેશે એ વિશે ચિંતા કરવાને બદલે તેનો હકારાત્મક અને ખપ પૂરતો ઉપયોગ કરતા શીખીએ એ જ ઘણું છે.